Mennyi denevér!
Ennek a sasnak vadásznia kell, de lehet, hogy megvárja,
míg lemerülök, és aztán kezdi.
Alacsony töltöttségi szint.
Visszahozzam most, és cseréljek aksit,
vagy maradjak, és merítsem le teljesen?
Gyerünk, Sas úr! Most vagy soha, pajtás!
Készen állsz?
A nevem Bertie. Állatokat filmezek.
Ilyen üldözést se gyakran látni.
És nagyon komolyan veszem.
Épp pingvineket filmeznék.
Ó, és lemaradtam!
Ez elég közel volt.
A vadon történeteit szeretném elmesélni egy gyorsan változó világban.
Ez jó nagy reccsenés volt!
Ezek az én kalandjaim.
FANTASZTIKUS KALANDOK BERTIE GREGORYVAL
ANGLIA
AFRIKA
Zambiába tartok,
hogy lefilmezzem Afrika legerősebb légi ragadozóját…
a koronás sast.
Elég erősek, hogy megöljenek egy antilopot, és elég ügyesek,
hogy elragadjanak egy majmot a fáról.
Nem lesz egyszerű akció közben lefilmezni.
Az erdőben áll lesben, és az árnyékban vadászik.
Szinte lehetetlen a megfelelő helyen lenni, amikor prédát ejt.
Egyetlen helyhez kötődnek.
A parkban valahol van egy sasfészek. Hatalmas területet fésülünk át.
De végre nyomra bukkantam.
Azon a fán van egy fészek.
Reméljük, használatban van.
Utána kitalálhatjuk, mire készülnek.
Mintha másfél sasfészek lenne.
Hatalmas.
Hihetetlen, ott középen, az ágak rengetege között
látok egy szemet.
Egy felnőtt példány feje, és mivel
ilyen mélyen ül a fészekben,
szerintem egy tojó.
Remélem, hogy valamin ül.
Egy kis tojáson, esetleg egy fiókán.
Magasra kell jutnom a jobb rálátásért. Szerencsénk van.
Van egy másik magas fa a közelben. Tökéletes hely
egy lombház építésére.
Jön a padló.
Ha látom, milyen prédával tér vissza a fészekhez,
megfejthetjük a vadászati stratégiát.
Édes otthon.
Csodálatos itt.
Lássuk, mivel van dolgunk!
Hűha!
Ott a tojó a fészekben.
Gyönyörű példány.
Most feláll.
Mi van ott?
Kis darabokat tép le, és a fészek aljához nyújtja.
Akkor ott fióka van.
Ott is van.
Láttam egy kicsi fehér fejet.
Egy fióka!
Nem lehet idősebb pár naposnál.
De a kis pihegolyó akkora lesz, mint anyu,
mindössze négy hónap alatt.
Őrület!
Csodálatos látvány.
Sok étel kell, hogy ilyen gyorsan ilyen nagyra nőjön.
Szerencsére a szülei elképesztő vadászok.
Évente több mint 130 emlőst terítenek le.
Az körülbelül 500 kiló hús.
Jön még egy felnőtt.
Ő lesz a hím.
Van nála valami.
Egy majom. Egy majmot hoz.
Kettétépte a majmot!
Akkor csinálnak ilyet, ha a préda túl nehéz egy darabban.
Behozza a majmot a fészekbe?
A tojó kétségkívül szeretné.
Elindul, hogy elvegye tőle.
Már ott is van.
„Behoznád a vacsit, szívem?”
Elkapta. De a hím nem engedi el.
Ez nagyon fura volt. Visszajönnek.
Ott jön a tojó.
Amikor a tojó felment az ágon,
azt hittem, a hím odaadja, de nem.
Belekapaszkodott, és furcsa birkózásba kezdtek.
Egyértelműen több van a sasokban, mint ami elsőre feltűnik.
Ha egy távirányítású kamerát teszünk a fészek mellé,
többet is láthatunk.
Ha anyu elhagyja a fészket,
lesz maximum fél óránk felszerelni.
Katonai pontossággal kell dolgoznunk.
-Ő Olly. Ő a kötélnindzsa. -Helló!
Ő fog feljuttatni minket a fák közé.
Itt van velünk Leslie is.
A sasmágus, aki a biztonságukról gondoskodik.
Még ott van.
Az első dolgunk egy kábel feljuttatása a fák közé, egy katapult segítségével.
Egy erős ragadozó személyes terébe hatolunk be,
és bár a szakértők szerint emberre ritkán támadnak,
teszek néhány extra óvintézkedést.
Nevetségesnek tűnhet,
de a sasok a meglepetés erejével csapnak le,
és szeretnek hátulról támadni. Ezért…
ha az arcunkat a hátunkra tesszük,
talán nem lopakodnak mögénk.
Erős karmai segítségével a koronás sas képes átszúrni
a préda koponyáját egyetlen csapással.
Nem hiszem, hogy egy utolsó biztonsági eligazítás megnyugtat majd.
Ha lyuk lesz a fejeden, bontsd ezt ki, és nyomd bele,
és tegyél rá rengeteg kötszert!
Ha nagyon csúnya a helyzet…
ezt nyisd ki, és szórd az összes granulát a sebbe!
Arrébb ment.
Másszunk?
Igen. Indulás4
Megyünk.
Figyelnek minket.
Azon a fán van, amelyiken a fészek is.
Gyorsnak kell lennünk.
Kapcsoljunk rá egy kicsit, srácok!
Ez így tart.
Megmozdult.
Felettetek szállt le, jobb oldalon.
Szemmel tartom.
Ezt odateszem.
Sam, megvagy?
Rendben, Bertie, van kép.
El tudod fordítani a kamerát? Jó, a kamera mozog.
Szólj, ha látsz, és forog!
A fészek felé fordulok.
Jó a látvány, Sam?
Igen, nagyon is.
Akkor indulás! Megvagy, Olly?
Szorosan mögötted.
Nagyszerű munka, pont időben.
Vissza fog menni a fészekhez, és az nagy műsor lesz.
Anya és fiókája újra együtt.
Hagyom, hogy hozzászokjanak a kamerához.
Pár nap múlva újra megnézzük őket.
Ez a hely értékes leckével szolgált.
A sascsalád tagjai született vadászok.
De hogy melyik fáról ragadta el apu azt a majmot, nem tudni.
Az esély, hogy valódi vadászatot lássak, elég csekély.
De van egy másik erdő innen 300 km-re, északkeletre…
KASANKA NEMZETI PARK
…ahol tízmillió sas vadászik sokkal kisebb területen.
Az időzítés pedig nem is lehetne jobb.
A Föld egyik legnagyobb emlősvándorlása kezdődik éppen.
Minden esős évszakban pálmarepülőkutyák
csődülnek a Kasankába egész Közép-Afrikából,
hogy kihasználják a gyümölcsáradatot.
A vadvilág egyik rendkívüli látványossága,
mi pedig bebocsátást nyertünk egy toronyba, ahonnan filmezhetünk.
Nézzék ezt a rengeteg denevért!
Minden irányból érkeznek.
Őrület.
Láttam már néhány óriási vándorlást, de ez teljesen más szint.
Azt mondják, hogy tízmillió denevér gyűlik össze,
eddig azt hittem, ez hatalmas túlzás. De teljesen hihető.
Nem arról van szó, hogy az ég elsötétül pár másodpercre,
amikor egy csapat elrepül.
Folyamatosan jönnek.
És ha ebbe igazán belegondolsz, attól tényleg felrobban az agyad.
Érzem a vibrálást, ahogy két és fél millió denevér
csapkod a szárnyaival.
Ha madarak lennének, akkor is elég őrületes lenne.
De itt minden egyes árnyék egy szőrös emlőst takar.
Becslések szerint minden éjjel akár 5000 tonna gyümölcsön rágják át magukat.
Úgyhogy nem lesznek itt sokáig.
Ha lecsupaszítják a fákat, továbbállnak.
És ha ők elmennek,
akkor nem tudom lefilmezni a koronás sast vadászat közben.
A denevérek versenyt futnak az idővel.
Az erdő legbiztonságosabb helyeit gyorsan elfoglalják.
Amikor feljön a nap, éhes sasok indulnak vadászni.
Elképesztő.
Már az állatok száma is…
egyetlen látómezőben.
Egyetlen látómező, de mindenhol ott vannak.
Betöltik az égboltot.
A szárnyukon táncol a reggeli fény.
Nincsenek szavaim, hogy leírjam,
csak nézzék!
Ha koronás sas vagy, minek fárasztanád magad
majomvadászattal, amikor itt ez a sok étel egy helyen?
A sasok biztosan figyelik ezt a rejtekhelyet,
és én is ezt fogom tenni.
Ideje mozgásba hozni a tervet.
Ott van Sam. Látom…
Samet, a másik kamerást.
Sam fog segíteni lefilmezni a vadászatot.
Két külön megfigyelőtoronyból dolgozunk
a denevérerdő ellentétes oldalain.
Az erős lencsék miatt Sam a fő megfigyelő.
És ha a koronás sas feltűnik, én a drónnal fogom filmezni.
Egy órája kelt fel a nap, a legtöbb denevér pedig
befészkelte magát a menedékébe.
Ez a várakozás játéka.
Hallasz, Bertie?
Hallak.
Itt egy vitézsas velem szemben, a kopár fán.
Vettem, köszönöm.
Végre!
Megvan, ott van.
Micsoda bestia!
Nem ezért a fajtáért jöttünk,
de ez Afrika legnagyobb sasa.
Nem semmi.
Remek kilátója van a kopár fán,
pont a denevérek helye fölött.
Ezek a sasok szinte bármire lecsapnak a kígyótól a sakálig.
Ő viszont határozottan úgy néz ki, mint aki szívesen reggelizne denevért.
Ott vagy, Sam?
Igen, hallak.
Látok két lármás rétisast úgy 200 méterre,
neked kicsit jobb kéz felé.
Megerősítve.
Alig látom. Épp csak sejtem, hol van.
De körülbelül egy méterrel az alatta megbúvó denevérek fölött ült meg,
és most nézi őket, mintha el akarna kapni egyet.
Ezek a denevérek nagyon erős sasmágnesek.
Egy fiatal rétisas is leszállt az idősebb fölött.
Ez a sasok központja.
Várjunk csak! A vitézsas is ott van még, ugye?
Amelyik a fán ült.
Megerősítem. A másik oldalon.
Vettem.
Van egy madarunk az égen.
Ez egy másik sas.
Nézzék a szárnyait, rövidek, de izmosak!
A farka hosszú és csíkos.
Megvan, miatta jöttünk.
Sam, hallasz?
Igen, Bertie.
Koronás sas.
Úgy félúton közöttünk, azon a nagy lombkoronás fán,
aminek a teteje elhalt.
Igen, látom már.
A koronás sasok a sasvilág leopárdjai.
Zömökek és erősek.
Feszült helyzet.
A koronás sas vadászüzemmódban van, és Sam és én is jó szögben vagyunk.
Gyerünk!
Elindult, elindult.
Végigsuhan a fák fölött! Nagyon közel van!
El fog kapni egyet!
Hova tűntél?
Elkapott egyet.
Nem látok a fáktól.
Lemaradtam róla.
Olyan, mint egy repülő gyilkológép.
A helyzet pedig tovább romlik…
Mekkora volt!
Rémlik valami arról,
hogy ha zivatarban vagy, és villámlik, nem szerencsés
magas fémtárgyak közelében lenni.
Az afrikai viharok brutálisak.
Bár szeretek menő dolgokat filmezni, nem szeretnék meghalni.
A denevért ághoz szögezték.
És most, hogy evett, ez a sas egy darabig nem fog vadászni.
Holnap újra megpróbáljuk.
Nem sok olyan hely van a világon, ahol egy ilyen mértékű látványosság
mindennap óraműpontossággal történik meg.
Az első denevérek reggel negyed hatkor tértek vissza a menedékükhöz.
A következő fél órában pedig követte őket a többi pár… millió.
Izgalmas elgondolni, hogy a denevérek éjszaka micsoda kalandokat éltek át,
gyümölcs után kutatva.
Nézzenek rájuk! Micsoda látvány!
Örökké tudnám ezt filmezni.
Alacsony töltöttségi szint.
Nem szabad elfelejtenem, hogy spórolnom kell az aksival,
míg a sasok feltűnnek.
Hallasz, Bertie?
Igen, hallgatlak.
-Látom a vitézsast. -Vettem, köszönöm.
Na, lássuk!
A fő célom a levegőből lefilmezni a koronás sast vadászat közben.
De a drónnak nem túl jó a fókusza.
Már a vitézsas megtalálása is épp elég nehéz.
Samre, és sasszemű megfigyelőmre, Rustinra hagyatkozom, hogy vezessenek.
A fa tetején van?
Egy a fa tetején, az egyik megégett fán.
Van egy fa mögötte.
Van mögötte egy másik fa, azon ül.
Megvan, megvan.
Nagyon nehéz megtippelni, melyik irányba fog felszállni.
Úgy pozicionálom magam, hogy a sas válla fölött nézzek ki.
Így azt látom, amit ő lát.
Próbálok jó pozícióban lenni,
amikor elindul egy denevér után.
De ha csak lebegek, az leszívja az aksit.
Pár denevér csapkod csak, a többiek nyugodtak.
Gyerünk, Vitéz uram!
A vitézsas és a koronás sas teljesen eltérő stratégiával vadászik,
óriási lenne bármelyiküket is lefilmezni.
Nagyon jó a kilátás a válla felett.
A denevérek előtte röpködnek.
Reggeli.
Gyerünk, Sas úr!
Most megindul.
Találj egy célpontot!
Úgy érzem, nem is szabadna ezt innen néznem,
messze az erdő felett, a sasokkal szállva.
Ott megy! Ott egy denevér, előtte!
Elkapta! Elkapta!
Milyen könnyűnek tűnik így!
Alacsony töltöttségi szint.
A drónból kifogyott a kakaó.
Életem leggyorsabb akkumulátorcseréje következik.
Már jön is.
Leszállótalpak ki.
Sam, leszálltam. Kiálts, ha mozdulna!
A sas az erdő másik végén, egy kopár fán ül,
közel Sam pozíciójához.
A lehető leggyorsabban fel kell szállnom,
és visszamenni.
Gyors ellenőrzés.
Ugyanazon a fán van?
Talán van egy másik sas is. Elég furcsán viselkedik.
Indulás!
Egy fiatal lármás rétisas.
Oda tudsz vezetni?
Menj még úgy 100 métert!
Vettem.
Fent vagyok… a rétisas mellett.
A lármás rétisas leszállt, épp a vitézsas fölött,
aki most eltakarja a denevért.
Őrület!
Kitárja a szárnyait, és nagy, védelmező pajzsot alkot.
És a rétisast bámulja, mintha azt mondaná:
„Nem-nem, ez az én vacsorám.”
Bátor ez a lármás rétisas.
A vitézsasok nagyok és erősek,
ez a példány pedig nem akarja otthagyni az ebédjét.
Azt hiszem, átment az üzenet.
Nem rossz stílus:
„Én nem vagyok jó vadász.
De láttam, hogy elkaptad a denevért, beugrok egy ingyenebédre.”
A drónnal nagyon ritka viselkedést rögzítettünk.
Kezdem érteni, hogyan is működik a denevérerdő,
és minek hatására indulnak vadászni a sasok.
Az igazán furcsa a denevérekben,
hogy hiába találtak helyet az erdőben, a fák biztonságában,
néha véletlenszerűen felcsapnak a levegőbe.
És ilyenkor a sasok ott teremnek, és elkapnak egyet.
Miért hagyják el a fák nyújtotta biztonságot, és mennek a veszély felé?
Ha erre rájövök, az segíthet eldönteni, hol és mikor
küldjem fel a drónt.
De biztosan folyik valami olyasmi is az erdőben, amiről nem tudunk.
Az egyetlen módja, hogy esélyünk legyen rájönni,
ha kamerákat helyezünk el az erdőben.
Egyszerűnek hangzik, de sötétedés után kell mennünk,
amikor a denevérek táplálkoznak.
Kígyók és krokodilok is lakják a vidéket.
Szórakoztató este lesz.
Egyórás séta odajutni. És úgy látszik,
hogy nem csak a gyilkos hüllők miatt kell aggódnunk.
Nyüzsögnek itt a nomádhangyák.
Ott egy.
-Ne már, Jézusom! -Azt nézd!
És amikor épp nem harapós rovarok lassítanak…
Nagy vihar érkezik. Ha nem lett volna elég félelmetes,
most már az.
-Esik. -Fúj a szél.
Igen, a szél.
A kamera végre a helyére kerül.
Ha szerencsénk van, láthatjuk, miért röppentek fel a denevérek.
Ha rájövök, hol és mikor történik,
az segítheti a küldetésünket.
Szuper. Irány vissza a dombra!
Szép munka volt.
Azt hittem, hogy gyors munka lesz,
de ráment az éjszaka.
És mire végeztünk, a denevérek zúdulnak visszafelé.
Vadnak és ősinek érződik miattuk a hely,
mintha a Jurassic Park lenne.
De távol áll attól.
A levegőből láttam, milyen törékeny is ez a hely.
Bár a park és a denevérek menedéke védett terület,
az azt körülvevő ütközőzóna borzasztó veszélyben van.
Mostanra hatalmas erdőségeket vágtak ki
illegális, nagyüzemi gazdaságok számára.
A kevesebb erdő kevesebb gyümölcsöt, az pedig kevesebb denevért jelent.
És ha a denevérek nem gyűlnek össze, az nagyon rossz hír a sasok számára.
Gyerünk! Adj képet!
Mutass valamit!
A denevérkolónia belsejében vagyunk.
A kamera körül mindenhová leszállnak.
Sajnálom, de aki azt gondolja, hogy a denevérek ijesztőek,
annak ilyen közelről kell őket látnia.
Mindegyiküknek saját személyisége van,
mind egyéniségek, és…
az arcuk olyan, mint a kis rókáké vagy kiskutyáké.
Miközben én a denevéreket filmezem, Sam a sasokat keresi.
És úgy látszik, figyelnek minket.
Öreg barátunk, a vitézsas az.
Szóljatok, ha felszáll!
Vettem, úgy lesz.
Kevés a mozgás a rejtekben.
A denevérek a barátaikkal lógnak.
Vajon a sas tud valamit, amit mi nem?
Az a kettő egymásnak esett.
A denevérek élete nem is olyan gondtalan, mint hittem.
Kimondottan sok verekedés folyik.
Nagyon érdekes, hogy néha,
amikor két denevér alvó társaik mellett ugrik egymásnak,
az alvó denevérek… megijednek, és felröppennek.
Nézzék őket!
Erre vártunk, megriadtak.
Most már a levegőben vannak. A vitézsas birodalmában.
Elindul. Felszáll. Igen, már repül.
Őrület! Látom a denevérkamerán.
Elkapott egyet!
Megfejtettük a megriadó denevérek rejtélyét.
De az igazi extra az, hogy felvettük, ahogy a vitézsas vadászik.
Nem hittem, hogy látni fogom.
Tízmillió denevér között bárhol kipattanhat egy verekedés.
Egy ilyen véletlenszerű dolog nem segít a koronás sas lefilmezésében.
Több információra van szükségem a madárról.
Ideje ránézni a fészkünkre.
Amíg a lombházban készülök…
Kicsit szeles idefent.
…Sam a földön kezeli a fészeknél felszerelt kamerát.
Sam, úgy tűnik, elég közel van a kamerádhoz.
Igen. A kamera nem is lehetne jobb helyen.
Mintha a fészekben lennénk.
Nagyon menő.
Közeli betekintést kaphatunk, hogy lássuk, mi teszi ezeket a sasokat
igazi nindzsákká.
A foltozott tollak segítenek beleolvadni
a szórt erdei fénybe.
Mintha láthatatlanná tévő köpenye lenne.
A hatalmas, horgas csőrével a fiókáknak megfelelő darabokra tépi szét prédáját.
A képmezőt kitöltő szem.
Sasszem, természetesen. Kell ennél többet mondani?
Látják, mekkora a szemöldöke?
Hatalmas. Szuper vastag, mint egy kérges bőrszemöldök.
A koronás sasok egyedülálló tulajdonsága,
mert kisebb korukban a lombozat alatt vadásznak.
És ez jelentős védelmet biztosít számukra,
amikor bevetődnek egy bokorba egy majom nyomában.
Jó kép a hátsó karomról.
Jézusom, mekkora!
A hátsó lábujj karma nagyobb, mint egy oroszlán foga.
Ez Afrika legnagyobb természetes gyilkos fegyvere.
Ne állj a fiókákra a késeiddel, anyu!
Nem szeretnék kismajom lenni errefelé.
Vijjogni kezdett.
Miért vijjog?
Ott egy szarvascsőrű madár.
Egy nagy trombitás szarvascsőrű. Ez nem fog tetszeni a sasnak.
A szarvascsőrűek gyümölcsöt esznek, de lecsapnak sasfiókákra is,
ha lehetőség adódik.
Ez nem semmi, nézzék!
A szarvascsőrű elrepült előttük, a sas pedig azonnal célba vette.
A tollak a fején az égnek állnak.
Ezért nevezik koronás sasnak.
Ösztönös reakció, mint egy dühös, fenyegető tekintet.
Amint a veszély elhárul, nézzék a koronát! Újra lelapult.
Most viszont jobbra bámul valamit.
Még több látogató, malbrouck-szavannacerkófok.
A majmok a földön és a fákon vannak,
jobbra mögöttem.
Ha nem kölykök, akkor akár kétszer olyan nehezek is lehetnek, mint a sas.
Micsoda ravasz tekintet!
Lehet, hogy látunk valami akciót.
Meg fogja próbálni. Elindult.
Jesszus!
Nem láttuk még ilyen gyorsan, ilyen mélyen a bokrokba vetődni.
A fióka nagyon csivitel.
Majmok vészjelét hallani mindenhol.
Óriási a morajlás a dzsungelben.
Már jön is. Ott jön.
Hűha, az egy… egy nagy majom.
Anyu minden idők legnagyobb elviteles ebédjét vitte haza.
A fióka most megtömheti a hasát.
Piheg. Teljesen kimerült.
Nem csoda.
Megküzdött vele, megölte, széttépte, és felhozta.
A majmok okos, társas emlősök, úgyhogy
valószínűleg több dühös majommal is dolga akadt.
Micsoda legendás állat! Nagyon örülök a sikerének.
Sokat tanultam tőle.
A biccentés a fejével, amikor megcélozza a prédát.
A kis rázkódás támadás előtt.
Ahogy bedől és fordul a levegőben, mint egy vadászgép.
Ugyanilyenek lesznek a koronás sasok a denevérerdőben.
Visszamegyek oda, egy új tervvel.
Itt is vagyunk.
Sam a nagy objektívet rakja össze.
De a küldetésünk valódi célja,
hogy fentről vegyük filmre a vadászatot.
De kiderül, hogy a drón az Achilles-inam.
Zabálja az aksit, így az egyes repülések ideje
20 perc sincs.
Hogy esélyem legyen a vadászat lefilmezésére,
nem is keresem a koronás sasokat, amíg a denevérek fel nem röppennek.
Így ahelyett, hogy készenlétben lebegnénk, várok,
ha a denevérek felszállnak, én is azt teszem,
és így sikerülhet felvenni.
Mi baj történhet?
A legtöbb denevér most
a növényzetben lóg.
Akkor nincs más dolguk, mint nyugodtnak maradni.
Én ezt tenném a helyükben.
Néhányan felszállnak.
Vettem. Felszállás!
Gyerünk, gyorsan!
Őrület! A pánik hullámai
söpörtek végig a kolónián, és most felcsapnak a levegőbe.
A sasokat akarom, hogy végezzünk, mielőtt lemerül az aksi,
és vissza kell repülnöm.
Semmi nyomás.
Mi landolt ott? Pont a drón alatt van.
A sasok istenei meghallgatták imáimat.
Ott egy koronás sas.
Sam, nézz a drónra!
Vettem. Keresem a drónt.
Ezek a madarak nagyon gyorsan vadásznak, le sem veszem a szemem a képernyőről.
Még nem látom a drónt.
A fa, amelyiken van, elhajlik, bal felé dől.
Igen, megvan.
Szuper, sok sikert!
Nagyon izgulok.
Nehéz követni ezeket a madarakat, nem lenne most jó
telibe találni a fát,
úgyhogy távolságot tartok, amíg vadászni nem indul.
Gyerünk, haver!
Kapj el egyet!
Az aksi nem tart örökké. Gyerünk!
Mennyi denevér!
Látszik, hogy célpontot keres.
Előrebiccentette a fejét, keres.
Alacsony töltöttségi szint.
„Elindul a következő négy percben?”
Ez most a kérdés.
Gyerünk!
Két perced van a vadászatra, Sas úr.
Gyerünk! Rengeteg denevér van körülötte.
Harminc másodperc.
Most vagy soha, pajtás!
Megrázza a fejét.
Most már biztosan elindul.
A denevérek között van.
Elkapott egyet! Igen!
Elvesztettem a fa mögött.
Látja valaki?
Ott van, balról jobbra repül.
Hihetetlen.
A drón visszatér a leszállóhelyre tíz másodperc múlva.
Nagyon feszült pár perc volt.
Felröppentek a denevérek, aztán a figyelmeztetés a töltöttség miatt,
tipikus.
Dönteni kellett: „Visszajöjjek? Maradjak?”
Aztán a sas elindult, és pont láttam, hogy elkapja a denevért.
A koronás sasnak már a látványa is elképesztő.
Nem hittem, hogy látjuk, ahogy elkap egy denevért.
Csodálatos.
Míg a földön az oroszlánok a csúcsragadozók,
az eget egyértelműen a koronás sasok uralják.
Micsoda vadász!
FEJLEMÉNYEK…
A film elkészítése óta jó híreket kaptunk.
Egy zambiai bíró végzést adott ki,
ami tiltja két vállalat számára az erdőkitermelést
a nemzeti park határán.
Kicsi, de roppant fontos lépés a Kasanka vadvilágának
megmentéséért vívott harcban.
A feliratot fordította: Tüzér Tamás